**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 06561/2171, е-mail: obshtina\_gulianci@mail.bg

**ОБЯВЛЕНИЕ**

Община Гулянци е изготвила предложение до Общински съвет гр. Гулянци за създаване на Общински фонд „Култура“ и приемане на правилник за устройството и дейността на Общински фонд „Култура“.

С публикуване на настоящия проект на Правилник на заинтересованите лица се предоставя 30 дневен срок за предложения и становища по него.

Предложения и препоръки се приемат на адрес: гр. Гулянци, ул. „В. Левски“ №32, Административен център за обслужване на граждани или на ел. адрес: obshtina\_gulianci@mail.bg.

**МОТИВИ ЗА СЪЗДАВАНЕ НА ФОНДА И ПРИЕМАНЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОБЩИНСКИ ФОНД „КУЛТУРА“**

1. Причини, които налагат създаване на фонда и приемане на правилник за дейността му:

Съгласно чл.36, ал.1 от Закона за закрила и развитие на културата Общинският съвет създава общински фонд „Култура“ и приема правилник за неговата работа.

1. Целите, които се поставят:
* Провеждане на културни прояви и инициативи с общинско, регионално, национално и международно значение.
* Осъществяване на проучвания и научни изследвания в областта на културата.
* Реализиране на програми и проекти в сферата на културата.
* Образователни програми и проекти в областта на културата.
* Програми и проекти за разширяване участието на деца и младежи в дейности от областта на културата.
* Насърчаване на професионалното и любителското изкуство в общината.
* Програми и проекти за проучване, опазване и популяризиране на културно- историческото наследство.
* Сътрудничество с цел културен обмен със сродни организации в страната и чужбина.
1. Очакван резултат:

Опазване и обогатяване на културно-историческото наследство, съхранение на българските обичаи и традиции, на българския книжовен език и развитие на художествено творчество, културата и изкуството на територията на община Гулянци.

1. Финансови средства, необходими за прилагането:
* Национални и международни програми и проекти в областта на културата;
* Дарения, завещания и спонсорство от български или чуждестранни физически или юридически лица;
* От приходите от наеми от недвижими културни ценности — общинска собственост;
* Други приходи, свързани със задачите и функциите на Фонда;
* Средства от бюджета на Община Гулянци.
1. Анализ за съответствие с правото на Европейския съюз

Правилникът е изготвен в съответствие с разпоредбите и целите на националното и европейско законодателство.

1. Правни основания.

Чл. 21, ал. 2 от ЗМСМА и чл. 36, ал. 1 от Закона за закрила и развитие на културата.

ПРОЕКТ

**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 06561/2171, е-mail: obshtina\_gulianci@mail.bg

**ДО**

**ОБЩИНСКИ СЪВЕТ**

**ГРАД ГУЛЯНЦИ**

**П Р Е Д Л О Ж Е Н И Е**

**ОТ ЛЪЧЕЗАР ЯКОВ – КМЕТ НА ОБЩИНА ГУЛЯНЦИ**

**Относно:** *Създаване на Общински фонд „Култура“ и приемане на Правилник за устройството и дейността на фонда.*

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

 Съгласно чл.36, ал.1 от Закона за закрила и развитие на културата, Общинският съвет създава общински фонд „Култура“ и приема Правилник за неговата дейност.

Целта е, посредством Фонда да се стимулира развитието на културата в община Гулянци, създаването на нови културни продукти и утвърждаването на досегашните, опазване на традициите на предците ни – празници, обреди, носии, песни и танци. Фонд „Култура“ ще подпомага:

* Провеждане на културни прояви и инициативи с общинско, регионално, национално и международно значение.
* Осъществяване на проучвания и научни изследвания в областта на културата.
* Реализиране на програми и проекти в сферата на културата.
* Образователни програми и проекти в областта на културата.
* Програми и проекти за разширяване участието на деца и младежи в дейности от областта на културата.
* Насърчаване на професионалното и любителското изкуство в общината.
* Програми и проекти за проучване, опазване и популяризиране на културно- историческото наследство.
* Сътрудничество с цел културен обмен със сродни организации в страната и чужбина.

 Правилникът, който регламентира дейността на фонда указва точно какъв трябва да е управителния орган, как се финансират проектите, как се отчитат дейностите.

 Във връзка с гореизложеното и за осъществяване целите и приоритетите за развитие на културата в община Гулянци, на основание чл. 17, ал. 1, т. 5 и чл.21, ал. 1, т. 12 и ал. 2 от Закона за местното самоуправление и местната администрация, чл. 5, ал. 1, т. 11 и чл. 6 от Правилника за организацията и дейността на Общински съвет гр. Гулянци, неговите комисии и взаимодействието му с общинската администрация, в изпълнение на чл.36, ал.1 от Закона за закрила и развитие на културата, предлагам Общински съвет гр. Гулянци да вземе следното

**Р Е Ш Е Н И Е:**

1. Създава Общински фонд „Култура“.
2. Приема Правилник за устройството и дейността на Общински фонд „Култура“.
3. Възлага на ПК „**Образование, култура, здравеопазване, социална политика, вероизповедание, младежки и спортни дейности” да определи свой член за участие в Управителния съвет на Общински фонд „Култура“.**
4. **Възлага на Кмета на Община Гулянци да определи представителите на Общинска администрация и на НПО в състава на Управителния съвет на Общински фонд „Култура“.**

**ПРИЛОЖЕНИЕ:** *Проект на Правилник*

**ЛЪЧЕЗАР ЯКОВ**

*Кмет на Община Гулянци*

НЛ/ВОКД